Lav et referat af nedenstående tekst:

Tekst:
En 37-årig kvinde kunne ikke blive tilset af en læge på privathospitalet kort før jul, selv om der var gået infektion i et operationsar efter en maveoperation. Først anden gang 37-årige Jette Mortensen mødte op på privathospitalet, skrev en kvindelig plastikkirurg penicillin ud til hende - over telefonen. Det var den 22. december. Lægen og patienten havde aldrig set hinanden, og ordination af penicillin fandt sted via en sygeplejerske. Aleris lavede ikke podning og tog heller ikke blodprøver. Eftersom Jette Mortensen kom for sent i gang med antibiotikabehandlingen, udviklede betændelsen sig, så den ifølge patienten "sprøjtede" ud af hende i julen, når hun fjernede mavebælte og forbinding. Der er også opstået et "hul" i arret på maven på cirka 2 gange 1 centimeter. Jette Mortensen gik til egen læge mellem jul og nytår og har også være på skadestuen på Aalborg. Nu kommer der dagligt en hjemmesygeplejerske og renser hullet og skifter forbinding. - Det var den værste jul nogensinde for mig og min familie. Jeg kunne ikke engang danse om juletræet, siger Jette Mortensen. Hun er vred over Aleris' manglende vilje til opfølgning, som både gav hende ekstra gener og en forlænget sygeperiode. Desuden er det offentlige blevet påført udgifter i form af læge- og skadestuebesøg og hjemmepleje. Plastikkirurg ved Aleris Privathospitaler Bo Jønsson, som opererede Jette Mortensen, beklager, at hun har haft en dårlig oplevelse. - Jeg er ked af, at hun har følt sig utryg, siger kirurgen. At personalet ikke kunne få fat i ham før jul, undskylder han med juleferie. - Det er normalt, at der kommer væske ud af et operationsar, og det behøver ikke være betændelse med bakterier, siger lægen. Han kunne selv have udskrevet forebyggende penicillin over telefonen; det er forsvarligt, mener han. Jette Mortensen vil nu bruge sygeperioden til at forfatte et brev til Aleris' direktør Jakob Axel Nielsen og klage over behandlingen. Aleris Privathospitaler i Aalborg mødte sidst kritik i maj måned sidste år, hvor DR's P1 Dokumentar kunne dokumentere mindst to andre tilfælde, hvor der kunne stilles spørgsmålstegn ved patientsikkerheden. Sundhedsstyrelsen blev her opmærksom på sagen, men er stadig i gang med at vurdere, om patientsikkerheden er ansvarlig på Aleris Privathospitaler i Aalborg.

Referat:
Aleris Privathospitaler i Aalborg får påny kritik fra patienter, oplyser P4 Nordjylland.